10. รายการระหว่างกัน

10.1 บุคคลที่มีผลประโยชน์ร่วมกัน

บริษัท ไทยเบเวอเรจ โลจิสติก จำกัด

  ธุรกิจหลัก การให้บริการขนส่งและจัดจำหน่าย

  ความสัมพันธ์ เป็นผู้ถือหุ้นรายใหญ่ และมีการให้บริการเช่าพื้นที่ระหว่างกัน

บริษัท เป๊ปซี่-โคล่า (ไทย) เทรดดิ้ง จำกัด^(*)

  ธุรกิจหลัก การนำเข้า ผลิต ซื้อ ขาย จำหน่าย บรรจุกล่อง บรรจุขวด
  และส่งออกซึ่งผลิตภัณฑ์เครื่องดื่มทุกชนิด
  รวมถึงวัตถุดิบหรือส่วนผสมที่ใช้ในการผลิตเครื่องดื่มดังกล่าว

  ความสัมพันธ์ เป็นผู้ถือหุ้นรายใหญ่ และมีการซื้อขายระหว่างกัน

-   Seven-Up Nederland, B.V.^(*)

  ธุรกิจหลัก เพื่อลงทุนในต่างประเทศ

  ความสัมพันธ์ เป็นผู้ถือหุ้นรายใหญ่

บริษัท เสริมสุข โฮลดิ้งส์ จำกัด - บริษัทย่อยทางตรง

  ธุรกิจหลัก เป็นผู้ถือหุ้นและบริหารการลงทุนบริษัทในเครือเสริมสุข

  ความสัมพันธ์ เป็นบริษัทย่อยที่ บริษัท เสริมสุข จำกัด (มหาชน) ถือหุ้นร้อยละ 99.99

บริษัท เสริมสุข เทรนนิ่ง จำกัด - บริษัทย่อยทางตรง

  ธุรกิจหลัก เป็นผู้ให้บริการพัฒนาบุคลากร และองค์กร

  ความสัมพันธ์ เป็นบริษัทย่อยที่ บริษัท เสริมสุข จำกัด (มหาชน) ถือหุ้นร้อยละ 99.99

Great Brands Limited- บริษัทย่อยทางตรง

  ธุรกิจหลัก เป็นผู้บริหารตราสินค้า

  ความสัมพันธ์ เป็นบริษัทย่อยที่ บริษัท เสริมสุข จำกัด (มหาชน) ถือหุ้นร้อยละ 100 และ

  บริษัท เสริมสุข จำกัด (มหาชน) มีการใช้ตราสินค้าของ Great Brands Limited

บริษัท เสริมสุข เบเวอร์เรจ จำกัด - บริษัทย่อยทางอ้อม

  ธุรกิจหลัก เป็นผู้ผลิตและจำหน่าย ตัวแทนผู้นำเข้าและส่งออก เครื่องดื่มทุกชนิด

  ความสัมพันธ์ เป็นบริษัทย่อยที่ บริษัท เสริมสุข โฮลดิ้งส์ จำกัด (มหาชน) ถือหุ้นร้อยละ 99.99
  และมีการซื้อขายระหว่างกันกับบริษัท เสริมสุข จำกัด (มหาชน)

บริษัทเครื่องดื่มแรงเยอร์ (2008) จำกัด - บริษัทย่อยทางอ้อม

  ธุรกิจหลัก เป็นผู้ผลิตและจำหน่ายเครื่องดื่มบำรุงกำลัง

  ความสัมพันธ์ เป็นบริษัทย่อยที่ บริษัท เสริมสุข โฮลดิ้งส์ จำกัด (มหาชน) ถือหุ้นร้อยละ 99.99

บริษัท เพ็ทฟอร์ม (ไทยแลนด์) จำกัด

  ธุรกิจหลัก เป็นผู้ผลิต และจำหน่ายผลิตภัณฑ์และหลอดพลาสติก เพื่อผลิตขวดพีอีที

  ความสัมพันธ์ เป็นบริษัทร่วมที่ บริษัท เสริมสุข จำกัด (มหาชน) ลงทุนร้อยละ 40
  และมีการซื้อขายระหว่างกัน

-   บริษัท ฝาจีบ จำกัด (มหาชน)

  ธุรกิจหลัก เป็นผู้ผลิตฝาจุกจีบ วัตถุที่ใช้ปิดภาชนะหีบห่อ วัตถุที่ใช่หุ้มห่อทุกชนิด
  ตลอดจนอุปกรณ์ที่ใช้ในการผลิตผลิตภัณฑ์ดังกล่าว เพื่อจำหน่ายทั้งภายในและนอกประเทศ

  ความสัมพันธ์ เป็นบริษัทที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

บริษัท เพชรแพค จำกัด

  ธุรกิจหลัก ประกอบกิจการค้าพลาสติก ผลิตภัณฑ์จากพลาสติกทุกชนิด
  หรือสิ่งอื่นที่มีลักษณะคล้ายคลึงกัน ทั้งที่อยู่ในสภาพวัตถุดิบหรือสำเร็จรูป
  และประกอบกิจการค้าวัสดุก่อสร้าง เครื่องมือช่างทุกประเภท สี เครื่องมือทาสี
  เครื่องตกแต่งอาคารทุกชนิด

ความสัมพันธ์ เป็นบริษัทที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

บริษัท เดอะเพ็ท จำกัด

  ธุรกิจหลัก เป็นผู้ผลิต และจำหน่ายผลิตภัณฑ์ทุกชนิด เช่น ขวด ถัง ถุง กล่อง ลัง หีบ ห่อ
  ไม่ว่าจะใช้วัสดุที่ทำจาก พลาสติก พีวีซี พีพี โลหะ กระดาษ โฟม วัสดุที่สามารถนำมามใช้ได้อีก
  หรือวัสดุอื่นใดก็ตาม

  ความสัมพันธ์ เป็นบริษัทที่ บริษัท เสริมสุข จำกัด (มหาชน) ลงทุน และมีการซื้อขายระหว่างกัน

  มีการให้เงินกู้ยืมระยะยาว

*สิ้นสุดการเป็นผู้ถือหุ้นรายใหญ่ เมื่อวันที่ 15 กันยายน 2554

รายละเอียดรายการระหว่างกัน

-   บริษัทฯ ได้จัดตั้งบริษัท เสริมสุข โฮลดิ้งส์ จำกัด (บริษัทย่อยทางตรง) ด้วยทุนจดทะเบียน
    500 ล้านบาท (หุ้นสามัญ 50 ล้านหุ้น ราคาหุ้นละ 10 บาท) เรียกชำระแล้ว 350 ล้านบาท
    โดยบริษัทฯ เป็นผู้ถือหุ้น จำนวน 49,999,993 หุ้น
    บริษัทที่จัดตั้งใหม่นี้มีจุดประสงค์เพื่อถือหุ้นและบริหารการลงทุนในบริษัทในเครือ
    ในเดือนพฤศจิกายน 2549 บริษัทฯได้โอนขายหุ้นที่บริษัทฯ ถือในบริษัท เสริมสุข เบเวอร์เรจ
    จำกัด (บริษัทย่อยทางอ้อม) ทั้งหมดให้กับบริษัท เสริมสุขโฮลดิ้งส์ จำกัด ในราคา 337.9
    ล้านบาท เกิดผลขาดทุนจากการขายหุ้นดังกล่าว 172.4 ล้านบาท

-   เมื่อ 8 พฤศจิกายน 2555 บริษัท เสริมสุข โฮลดิ้งส์ จำกัด (บริษัทย่อยทางตรง)
    ได้ทำสัญญาซื้อขายหุ้นในบริษัท เครื่องดื่มแรงเยอร์ (2008) จำกัดที่ถือโดยบริษัท
    ไทยเบฟเวอเรจ จำกัด (มหาชน) จำนวน 19,999,980 หุ้น ในราคาหุ้นละ 12.4 บาท
    รวมเป็นจำนวนเงิน 248 ล้านบาท

  โดยกรรมสิทธิ้ในหุ้นที่ซื้อขายได้โอนในวันที่ 30 พฤศจิกายน 2555

-   ค่าซื้อสินค้าและวัตถุดิบ เงินสนับสนุนทางการตลาด
    ค่าธรรมเนียมการใช้เครื่องหมายการค้าและค่าใช้จ่ายในการขายและบริหารสุทธิในปี 2555 =
    3,126.2 ล้านบาท

-   ค่าซื้อสินค้าและวัตถุดิบ เงินสนับสนุนทางการตลาดและค่าใช้จ่ายในการขายและบริหาร
    ได้บันทึกรายการตามที่ตกลงในสัญญา
    ซึ่งได้รวมรายการที่เกิดขึ้นกับบริษัทที่เกี่ยวข้องกันซึ่งรวมถึงผู้ถือหุ้นรายใหญ่และบริษัทที่ บริษัท
    เสริมสุข จำกัด (มหาชน) เข้าถือหุ้น หรือมีผู้บริหารร่วมกัน รายการต่างๆ
    เหล่านี้ได้ถูกบันทึกตามมูลค่าที่ต่อรองกันอย่างยุติธรรมระหว่างบริษัทและบริษัทที่เกี่ยวข้องกันและเป็นไปตามปกติทางธุรกิจ

-   ค่าธรรมเนียมการใช้เครื่องหมายการค้าบริษัทย่อยคือ Great Brands Limited
    ได้บันทึกรายการตามที่ตกลงกันในสัญญา

-   รายการระหว่างกันกับบริษัทย่อยทางอ้อมคือบริษัท เสริมสุข เบเวอร์เรจ จำกัด
    เป็นการซื้อสินค้าซึ่งบริษัทย่อยเป็นผู้ผลิตหรือรับจ้างผลิตได้แก่ ชาลิปตันชนิดคืนขวด
    ชาลิปตันชนิดบรรจุขวดพีอีที และน้ำผลไม้ ทรอปิคานา ทวิสเตอร์ชนิดคืนขวด
    และบรรจุขวดแก้วหรือพีอีทีชนิดไม่คืนขวด เครื่องดื่มเกเตอเรดบรรจุขวดพีอีที
    โดยเป็นการซื้อโดยตรง หรือซื้อต่อจากบริษัท เป๊ปซี่-โคล่า (ไทย) เทรดดิ้ง จำกัด
    เพื่อจัดจำหน่าย รายได้ของบริษัท เสริมสุข เบเวอร์เรจ จำกัด
    จึงเป็นรายได้จากการผลิตและจำหน่ายให้กับบริษัท เป๊ปซี่-โคล่า (ไทย) เทรดดิ้ง
    จำกัดเพื่อขายให้บริษัทฯ จัดจำหน่าย และได้บันทึกเป็นต้นทุนขายของบริษัทฯแล้ว

-   รายการที่เกิดขึ้นระหว่างบริษัทร่วมที่บริษัทฯร่วมลงทุนในอัตราร้อยละ 40 นั้น
    เป็นการซื้อสินค้าของบริษัทร่วมซึ่งเป็นส่วนหนึ่งของวัตถุดิบที่บริษัททำการผลิตสินค้าของบริษัท

-   การขายสินค้าหรือบริการ จำนวน 347 ล้านบาท

-   การซื้อสินทรัพย์

ในระหว่างเดือน ธันวาคม 2555 บริษัทฯ ซื้อเครื่องจักรจากบริษัทที่เกี่ยวข้องกัน จำนวน 3.0
ล้านบาท

-   การขายสินทรัพย์ให้แก่บุคคลที่ผลประโยชน์ร่วม -ไม่มี-

-   การกู้ยืม การให้กู้ยืม หรือการค้ำประกัน

  บริษัทฯ มีการให้เงินกู้ยืมแก่บริษัทที่เกี่ยวข้องคือบริษัท เดอะเพ็ท จำกัด จำนวน 5.0
  ล้านบาทโดยเป็นทำเป็นสัญญาให้กู้ยืมระยะยาวเงินกู้ยืมดังกล่าวมีกำหนดชำระคืนเงินต้นภายในวันที่
  20 พฤษภาคม พ.ศ. 2557 จำนวน 3.0 ล้านบาท และวันที่

  31 มกราคม พ.ศ. 2558 จำนวน 2.0 ล้านบาท ตามลำดับ
  หากครบกำหนดแต่ยังไม่มีการเปลี่ยนแปลงใด ๆ ให้ถือว่าสัญญาฉบับนี้ยังมีผลบังคับต่อไปอีกคราวละ
  5 ปี ดอกเบี้ยชำระเป็นรายไตรมาสและมีอัตราดอกเบี้ยกู้ยืมขั้นต่ำ (MLR)
  ของธนาคารพาณิชย์แห่งหนึ่ง ณ ทุกวันที่เริ่มต้นของแต่ละไตรมาสบวกด้วยอัตราร้อยละ 3 ต่อปี
  ต่อมาเมื่อวันที่ 1 เมษายน พ.ศ. 2554 บริษัทฯ
  และผู้กู้ได้ตกลงเปลี่ยนอัตราดอกเบี้ยเป็นอัตราดอกเบี้ย MRR ของธนาคารพาณิชย์แห่งหนึ่ง ณ
  ทุกวันที่เริ่มต้นของแต่ละไตรมาส

  เมื่อวันที่ 30 พฤศจิกายน พ.ศ. 2555 บริษัทฯ ได้ให้บริษัท เสริมสุข โฮลดิ้งส์ จำกัด
  (บริษัทย่อยทางตรง) กู้ยืมเงินจำนวน 244 ล้านบาท โดยทำเป็นสัญญาให้กู้ยืมเงิน
  มีกำหนดชำระคืนเงินต้นภายในวันที่ 30 พฤศจิกายน พ.ศ. 2556 คิดดอกเบี้ยในอัตราร้อยละ
  2.7 ต่อปี โดยชำระเป็นรายปี บริษัทมีสิทธิทวงถามให้ชำระหนี้เมื่อใดก็ได้
  โดยการบอกกล่าวเป็นลายลักษณ์อักษรล่วงหน้า 7 วัน

  เมื่อวันที่ 12 ธันวาคม พ.ศ. 2555 บริษัทฯ ได้ให้บริษัท เครื่องดื่มแรงเยอร์ (2008) จำกัด
  (บริษัทย่อยทางอ้อม) กู้ยืมเงินจำนวน 125 ล้านบาท โดยทำเป็นสัญญาให้กู้ยืมเงิน
  โดยบริษัทมีสิทธิทวงถามให้ชำระหนี้เมื่อใดก็ได้ โดยการบอกกล่าวเป็นลายลักษณ์อักษรล่วงหน้า 7
  วัน คิดดอกเบี้ยในอัตราร้อยละ 2.7 ต่อปี กำหนดชำระทุก 3 เดือน ภายในวันที่ 25
  ของเดือนมีนาคม มิถุนายน กันยายน และธันวาคม

-   จำนวนเงินดอกเบี้ยรับ ปี 2555 จำนวน 0.4 ล้านบาท

-   หนังสือค้ำประกันเงินกู้ - ไม่มี -

-   การมีสินค้าหรือบริการที่อาจแข่งขัน - ไม่มี -

-   การทำสัญญาการจัดการ/สัญญาการช่วยเหลือระหว่างกันได้มีการทำสัญญาทางการโฆษณาและการตลาดภายในอาณาเขตโดยทำการตกลงตามเงื่อนไข
    และจำนวนเงินที่กำหนดในสัญญา

-   รายการระหว่างกันที่เกิดขึ้นระหว่างบริษัทย่อยและบริษัทร่วม

  มีรายการซื้อสินค้าเพื่อจัดจำหน่ายจากบริษัทย่อยทางอ้อมและรายการการซื้อวัตถุดิบกับบริษัทร่วมซึ่งจำนวนเงินแสดงรวมกันอยู่

10.2 ความจำเป็นของรายการระหว่างกัน

  เนื่องจากบริษัท เสริมสุข จำกัด (มหาชน)
  ได้รับลิขสิทธิ์ในการผลิตและจำหน่ายผลิตภัณฑ์ภายใต้เครื่องหมายการค้าของ บริษัท เป๊ปชี่-โคลา
  อินเตอร์เนชั่นแนล จำกัดบริษัท เป๊ปซี่ ลิปตัน อินเตอร์เนชั่นแนล จำกัดและ บริษัท Strokely
  Van Camp Inc. ในการผลิตเครื่องดื่มให้มีคุณภาพตรงตามที่เจ้าของลิขสิทธิ์กำหนด
  จำเป็นต้องชื้อวัตถุดิบในการผลิตบางส่วนจากบริษัทเจ้าของลิขสิทธิ์
  ผ่านบริษัทหรือตัวแทนที่เจ้าของลิขสิทธิ์กำหนด ในด้านการกำหนดราคา
  บริษัทฯได้ต่อรองราคาและรับการสนับสนุนทางการตลาดและค่าใช้จ่ายในการขายและบริหาร
  เพื่อประโยชน์สูงสุดของบริษัทฯ ซึ่งได้ทำเป็นสัญญาตกลงกันไว้
  ส่วนรายการซื้อจากบริษัทย่อยทางอ้อม เพื่อจัดจำหน่ายต่อ
  เป็นการใช้กำลังผลิตของบริษัทย่อยที่มีอยู่ให้เกิดประโยชน์สูงสุด
  และได้มีการตกลงราคาและกำไรจากการจัดจำหน่ายไว้ชัดเจน
  การซื้อวัตถุดิบและสินค้าจากบริษัทที่เกี่ยวข้องอื่น ๆ
  ก็เพื่อเป็นการกำหนดแหล่งจัดหาวัตถุดิบที่มีคุณภาพ และสามารถจัดหาได้สม่ำเสมอแม้ในยามวิกฤต

10.3 มาตรการและขั้นตอนอนุมัติรายการระหว่างกัน

  รายการระหว่างกันจะได้รับการพิจารณาอย่างรอบคอบจากฝ่ายบริหาร
  ก่อนทำเป็นสัญญาผูกพันบริษัทฯ
  รายการระหว่างกันที่มีนัยสำคัญทางกฎหมายที่ทำกับบริษัทหรือบุคคลที่มีผลประโยชน์ร่วมจะต้องรายงานให้คณะกรรมการอนุมัติในการทำรายการนั้นๆ
  ทุกครั้ง

10.4 นโยบายหรือแนวโน้มในการทำรายการระหว่างกันในอนาคต

  แนวโน้มของรายการระหว่างกันในอนาคตยังคงเป็นการผลิต
  การซื้อขายสินค้าและวัตถุดิบรวมถึงการสนับสนุนกิจการด้านการตลาดและการขายระหว่างกัน
  ซึ่งเป็นกิจกรรมปกติของบริษัทฯ